**Сабақтың тақырыбы: «Жас химик»  
Сабақтың мақсаты:**  
**Тәрбиелік** – оқушыларды өздігінен ізденуге, топтасып жұмыс жасауға, ұйымшылдыққа, ұқыптылыққа, тәрбиелеу.  
**Дамытушылық** – оқушыларға химия ғылымның құпиясы мен қызығы мол екенін жеткізе отырып, ойын элементтері арқылы қосымша материалдардан мағлұмат беру, ой - өрісін дамыту.  
**Білімділік** – оқушылардың химия пәнін өтілген тақырыптар бойынша білімдерін нығайту..  
**Сабақтың әдісі**: ZOOM платформасы арқылы жеке жұмыс, іздендіру әдісі, сұрақ - жауап, сергіту сәті  
**Сабақтың түрі**: сайыс  
  
**Сабақтың барысы:  
І Ұйымдастыру кезеңі.**  
Мұғалім:  
Жыл сайын химия пәнінің алғашқы әліппесін бастайтын 8 сыныпқа келген мұғалім мен оқушыдан үлкен жауапкершілік талап етіледі. Химия әлімнің беймәлім тылсымына оқушылар үлкен қызығумен қараса да қорқыныш сезімі болмай қалмайды. Өйткені, бұл пән жаратылыстану пәндерінің ішінде оқушы үшін «қиын» пәндер қатарына жататындығын ұмытпауымыз керек. Сондықтан оқушының пәнге қызығуын арттыру мақсатында жаңа әдіс - тәсілдерді кеңінен пайдалану қажет. Бүгінгі таңда оқытудың озық технологияларын пайдалану оң нәтижелерін беріп жүр.  
Енді бүгін 8 сыныптар арасында химия пәнінен «Жас химиктер» атты сайыс сабақ өткіздім. 8 сыныпта бүгінгі күнге дейін химиялық алғашқы ұғымдары туралы өтілген тақырыпты оқушылар қаншалықты меңгергенін байқап, алған білімдерін жүйелей отырып, валенттілік бойынша формула құрастырып, химиялық реакция теңдеуді теңестіргенін көрсетеді.

Сабақ онлайын түрде өтті.  
  
Сабақтың жоспары:  
І. Сергіту сәті  
ІІ. «Бақытты сәт» ойыны  
ІІІ. «Бағдаршам» ойыны  
ІV. «Полиглот»  
V. «Суретші»  
**Сергіту сәті:**  
«Жарнама». Бұл жарнамада әр оқушы өздерінің жақсы көретін заттарын жарнамалау.  
Жүргізуші:  
Қызық думан, өміріміз ғаламат!  
Қас қаққанша жаңа қала, жаңа бақ.  
Қыруар істің қайсысында болса да,  
Құдіретті химия жүр аралап.  
Жарқырап күн көзінде болашағы,  
Химия қиындықпен таласады.  
Химия - ырыс, құтты көкке шырқай  
Ертеңгі болашаққа жол ашады – дей  
отырып, ортада сайыскерді таныстырамыз.

І. «Жас химик» - 5 оқушы қатысады.  
Жүргізуші:  
Сәлем – сөздің атасы,  
Кең далама қарашы.  
Біздер келген мекен де,  
Химияның қаласы.  
Химиктерге сәлем деп,  
Бас иемін мен бүгін – дей отырып, алғашқы кезең таныстыру, әр оқушы өздерін таныстырады.  
  
**ІІ. «Бақытты сәт» ойыны.**

Білім беріп жас ұрпаққа сапалы,  
Меңгертеміз талай - талай сананы.  
Күш саламыз жаңа мына ғасырда  
Тәрбиелеп, шәкірттерді саналы.

Бұл ойында лездемелік сұрақтар қойылады. 1 минут аралығынды 10 сұраққа жауап беріп бақытқа кенеледі де, әр жауапқа 1 ұпайдан алады.  
І топ  
1. Заттар дегеніміз не? (денелерді құраушы)  
2. Заттардың басқа заттарға айналып түрленуін зерттейтін ғылым? (химия)  
3. Егер атомдар бір түрінен түзілетін заттарды қалай атаймыз? (жай зат)  
4. Плюмбум – (қорғасын)  
5. Салыстырмалы атомдық массасы 108 - ге тең болатын элемент: (күміс)  
6. Жұмыртқаның пісуі қандай құбылыс? (химиялық)  
7. Химиялық элемент атомының басқа химиялық элемент атомдарының белгілі бір санын қосып алу қабілеті дегеніміз не? (валенттілік)  
8. Оттегінің валенттілігі неше тең? (ІІ)  
9. Химиялық таңбалар және формулалар арқылы шартты түрде жазу дегеніміз не? (химиялық теңдеу)  
10. Зат құрамының тұрақтылық заңын ашқан ғалым кім? (Л. Пруст)  
1. Атомдардың белгілі бір түрін қалай атайды? (химиялық элемент)  
2. Элемент таңбасының оң жағынан көміртекте атомдардың санын көрсететін қалай аталады? (индекс)  
3. Бұлттану қандай құбылыс? (физикалық)  
4. Адам тыныс алатын газ – (оттегі)  
5. Оқылуы эн болатын элемент: (азот)  
6. Химиялық элементке бірінші әрпін латынша енгізуді ұсынған ғалым кім? (Берцелуис)  
7. Салыстырмалы атомдық массасы 28 - ге тең элемент? (магний)  
8. Валенттілік мәні өзгермелі болатын валенттілікті қалай атайды? (ауыспалы)  
9. Алюминийдің валенттілігі нешеге тең? (ІІІ)  
10. Латынша гидраргирум деп - (сынап)  
  
1. Мұздың еруі қандай құбылыс? (физикалық)  
2. Ас тұзының судағы ерітіндісі қалай аталады? (біртекті)  
3. Сүзу әдісімен бөлінген ерітінді қалай аталады? (сүзінді)  
4. Заттар қандай агрегаттық күйде болады? (газ, қатты, сұйық)  
5. Барийдің валенттілігі нешеге тең? (ІІ)  
6. Заттың құрамы мен қасиетін сақтайтын ең кіші бөлшегі: (молекула)  
7. Салыстырмалы атомдық массасы 137 - ге тең элемент: (барий)  
8. Массаның атомдық бірлігі нешеге тең? (1, 66·10 - 24г)  
9. Молекулалар санын көрсететін не деп атайды? (коэффициент)  
10. Латынша силициум деп - (кремний)  
  
ІІІ. «Бағдаршам» ойыны.  
Бұл ойында бағдаршамның үш түсіне қарап, деңгейлік тапсырма беріледі. Бірінші тапсырма: қызыл түсті – егер тапсырманы дұрыс орындаса, келесі сары түсті тапсырманы орындайды. Ал жасыл түсті тапсырманы орындаса, келесі ойынға жолдама алады.

**ІV. «Полигот» ойыны**

«Өзге тілдің бәрін біл, өз тіліңді құрметте» - дегендей берілген жұмбақтар мен мақал-мәтелдердің бос орнына керекті сөзді тауып, элементтің қазақша, орысша, латынша тілінің аудармасын айтып беру керек.

1. Ел іші – ........ бесік. *(алтын, золото, аурум)*
2. Өшпейтін өмір жоқ,

Сынбайтын .......... жоқ. *(темір, железо, феррум)*

1. Ақ түйір айналады тыным таппай,

Жүргендей су бетінен орнын жақпай.

Аздан соң суға сіңіп жоқ болады,

Оқушым ал ойланғын қоймай таппай. *(натрий, натрий, натрон)*

1. Табылса бұрын там-туман,

Қазір көп әр өлкеде.

Қымбат болды алтыннан,

Қандай металл ертеде. *(алюминий, алюминий, алюмениум)*

1. Жұмысты отты жігермен істеу керек деп лепірді. «А» деген элемент, бірақ ол біреудің отын үрлемесе, өзі еш уақытта жанып көрген емес. Бұл қай элемент? *(оттек, кислород, оксигениум)*
2. Бірінші бөлігі көп емес, екінші бөлігі «тілсіз жау» деген мағынада, бірақ өзі химиялық элемент? *(азот, азот, нитрогениум)*

**V. «Суретші»**

Бұл кезеңде оқушылардың есте сақтау қабілетін байқау үшін бірнеше химиялық ыдыстардың суреті көрсетіледі. Көрсетілген суреттен қайсысы есте қалғанын оқушы ақ қағазға бейнесін түсіреді. Уақыт 1 минут беріледі.

*Колба, өлшеуіш, цилиндр, тамшуыр, тұрғы, склянка,тигель табақшасы, келі, сынауық, шыны түтікше, спиртшам, өлшеуіш стақан, құйғы, таразы.*

Сабақты қорытындылап, жеңімпаздар анықталып, марапатталды.